83 वर्षीय लता मंगेशकर भला क्यों फिल्मी संगीत से दूर हैं. वजह खुद लता मंगेशकर ने बताई.



लता की पसंदीदा अभिनेत्रियांअपने पिता दीनानाथ मंगेशकर की 71वीं पुण्यतिथि पर आयोजित एक कार्यक्रम में लता मंगेशकर से जब ये सवाल किया गया तो वो बोलीं, "दरअसल सिनेमा अब बहुत बदल चुका है. हम लोगों ने जो काम किया अब उससे बहुत अलग किस्म का काम हो रहा है. मैं ये नहीं कहती कि ये ख़राब है. लेकिन शायद मैं आज के फिल्मी संगीत में फिट नहीं हूं."फिर उन्होंने आगे कहा, "शायद मैं आज की फिल्मों में अच्छा गा ना सकूं."लता ने बीते कुछ सालों में पेज 3, रंग दे बसंती और जेल जैसी इक्का दुक्का हिंदी फिल्मों में ही गाने गाए हैं.लता मंगेशकर के पिता दीनानाथ मंगेशकर की पुण्यतिथि पर हर साल उनके नाम पर किसी को अवॉर्ड दिया जाता है. इस साल का दीनानाथ मंगेशकर पुरस्कार अभिनेत्री और राज्यसभा सांसद जया बच्चन को दिया जाएगा. लता मंगेशकर ने इस बात का ऐलान किया.



लता-अमिताभ की जुगलबंदीउन्हें खुद जया बच्चन की कौन सी फिल्म पसंद है. ये पूछने पर उन्होंने कहा, "मुझे जया की सारी फिल्में पसंद है. लेकिन मेरा एक गाना, बाहों में चले आओ, जो उन पर फिल्माया गया, बड़ा अच्छा लगता है. जया ने उसमें कमाल का अभिनय किया है."जया बच्चन से जुड़ी अपनी कई यादों को उन्होंने साझा किया. वो कहती हैं, "फिल्म अभिमान में जया जी ने प्लेबैक सिंगर का रोल निभाया है. इसकी शूटिंग के वक्त निर्देशक ऋषिकेश मुखर्जी ने जया से कहा कि लता को गाते हुए देखो. तो वो मुझे गाते देखने स्टूडियो आकर बैठ जातीं."लता ने आगे बताया कि इस फिल्म के गीत, 'पिया बिना पिया बिना' में जया ने हूबहू उनके जैसे हावभाव दिए हैं.लता मंगेशकर की 





छोटी बहन आशा भोसले की हाल ही में बतौर अभिनेत्री पहली फिल्म 'माई' रिलीज़ हुई. लेकिन लता मंगेशकर को अभिनय करना ज़रा भी पसंद नहीं है. और उनकी योजना आगे भी अभिनय ना करने की है. उन्होंने बताया, "मैंने करियर की बिलकुल शुरुआत में ही छह-सात फिल्मों में एक्टिंग की. लेचिन, सच तो ये है कि मुझे ज़रा भी मज़ा नहीं आया."इस मौके पर ये भी बताया गया कि लता मंगेशकर ने चार मराठी फिल्मों में 'आनंदघन' के छद्म नाम से संगीत भी दिया.लता मंगेशकर ने बताया कि जल्द ही अपने पोते बैजनाथ मंगेशकर के साथ एक रिकॉर्ड जारी करेंगी जिसमें उन्होंने दो गीत गाए हैं.